Désirée Nosbusch - Wikipedia, déi fräi Enzyklopedie

# Désirée Nosbusch

### Vu Wikipedia, der fräier Enzyklopedie.

D'Désirée Nosbusch ass eng lëtzebuergesch Schauspillerin déi och Televisounssendungen moderéiert. Si ass gebuer den 14. Januar 1965 zu Esch-Uelzecht.

## [Änneren] Hir Carrière

Hir Carrière huet d'Désirée Nosbusch matt nëmmen 13 Joer beim däitschsproochege Radiosprogramm vun RTL ugefang. Hei huet se Kannersendunge co-moderéiert, mee geschwënn krut se eng eege Sendung (Hits von der Schulbank). Op der däitscher Televisioun huet se zesumme mam Anke Engelke eng Kannersendung am ZDF moderéiert, an och hei krut se geschwënn hir eegen Emissioun (Musicbox).

Matt 16 Joer dréit d'Désirée Nosbusch hiren éischte Film (Nach Mitternacht), gefollegt vun engem 2., dee fir Opreegung suergt, well de weiblechen Haaptpersonnage e Popstar, deen en unhimmelt, wuertwiertlech zum Friesse gär huet. Gläichzäiteg suergt se fir Zodi an der biderer däitscher Tëlevisiounslandschaft, well se sech an enger Sendung mam Bayresche Ministerpräsident Franz-Josef Strauss an d'Hoer kritt, an dofir matt Protestbréifer zougeschott gëtt.

Wéi dat Ganzt ufänkt zevill dees Gudden ze ginn, geet d'Désirée Nosbusch op New York an eng Schauspillschoul. Si kënnt awer hannescht op Lëtzebuerg, fir do 1984 de Grand Prix Eurovision de la Chanson ze moderéieren.

An de Joren dono pendelt se tëschent Europa an Amerika hin an hir. Se spillt regelméisseg a Filmer (Kino an Tëlevisioun) mat (dorënner e puer vum Andy Bausch) a moderéiert, virun allem op der däitscher Tëlee, verschidde Galaen a Variétésendungen.

2001, no enger Ausbildung vun e puer Joer als Regisseurin, realiséiert d'Désirée Nosbusch hiren éischte Kuerzfilm (Icecream Sundae), mamm Tippi Hedren an der Haaptroll.

D'Désirée Nosbusch huet 2 Kanner.

## [Änneren] Filmer

### [Änneren] als Schauspillerin

- Nach Mitternacht (1980) vum Wolf Gremm
- Une glace avec deux boules ou je le dis à Maman (1982) vum Christian Lara
- Der Fan (1982) vum Eckhart Schmidt
- Sing Sing (1983) vum Sergio Corbucci
- Questo e quello (1983) vum Sergio Corbucci
- Good Morning, Babylon, (ënner dem Numm: Désirée Becker) (1987) vum Paolo Taviani a Vittorio Taviani
- A.D.A.M. (1988) vum Herbert Ballmann
- A Wopbopaloobop A Lopbamboom (1989) vum Andy Bausch
- Jean Galmont, aventurier (1990 ) vum Alain Maline
- La femme fardée (1990) vum José Pinheiro
- Three Shake-a-leg Steps to Heaven (1993 vum Andy Bausch
- Der Unfisch (1997) vum Robert Dornhelm
- The Contaminated Man (2000) vum Anthony Hickox
- Feindliche Uebernahme (2001) vum Carl Schenkel

### [Änneren] als Regisseur

- Ice Cream Sundae (2001) (Kuerzfilm) mam Tippi Hedren

## [Änneren] Televisioun

### [Änneren] Filmer

- Der Raub der Sabinerinnen (1983) vum Rolf von Sydow (ARD)
- Der Glücksritter (1984) vum Hans-Jürgen Togel
- Die Klette (1986) vum Herbert Ballmann
- Ex und hopp (1990) vum Andy Bausch
- Jolly Joker (1991) vum Marco Serafini
- Felipe ha gli occhi azzurri (1992 vum Gianfranco Albano
- Böses Blut (1993) vum Dagmar Damek
- Michele va alla guerra (1994) vum Franco Rossi
- The Way to Dusty Death (1995) vum Geoffrey Reeve
- Die Aktion (1996) vum Thomas Bohn
- Die Sünde einer Nacht (1996 vum Michael Keusch
- Mio padre è innocente (1997) vum Vincenzo Verdecchi
- Opernball (1997) vum Urs Egger (SAT 1)
- Amico mio 2 (1998 vum Paolo Poeti
- Killer Deal (1999) vum Clay Borris
- Der Mörder in meiner Nähe (2000) vum Bernd Böhlich
- High Explosive (2000) vum Timothy Bond
- Love Trip (2001) vum Richard Huber
- Ein Albtraum von 3 1/2 Kilo (2002 vum Uwe Janson
- Das Geheimnis des Lebens (2002) vum Miguel Alexandre
- Spurlos - Ein Baby verschwindet (2003) vum Hans Werner
- Der Vater meines Sohnes (2004) vum Dagmar Damek
- Eine Liebe in Saigon (2005) vum Uwe Janson

### [Änneren] Moderatioun (Auswiel)

- Grand Prix Eurovision de la Chanson (1984)
- Demain c'est dimanche (France 2) (1985 et 1986)
- Weltfussball-Gala (1991)
- The World Sports Awards of the Century (1999)
- Expo 2000 - Pop Meets Classic (ZDF) (2000)
- Die goldene Kamera (2002)
- Johannes Heesters - Eine Legende wird 100 (ARD) (2003)
- 2. Lëtzebuerger Filmpräis (2005)

### [Änneren] Interview

- Youtube.com Désirée Nosbusch interviewt de Klaus Kinski (Zeit zu Zweit - 1985)

## [Änneren] Triviales

D'Désirée Nosbusch ass ënnert verschiddene Nimm am Film opgetrueden ('Becker' ass den Numm vun hirer Bomi):

- Désirée Nosbusch
- Désirée Becker
- Désirée Becker-Nosbusch
- Désirée Nosbusch-Becker

## [Änneren] Linken

### [Änneren] Kuckt och

- Lëscht vu Filmschauspillerinnen

### [Änneren] Um Spaweck

- D. Nosbusch an d'Televisioun(de)
- Désirée Nosbusch fanpage(de)

Vun "http://lb.wikipedia.org../../../d/%C3%A9/s/D%C3%A9sir%C3%A9e_Nosbusch_b952.html"

Categories: Radios-Speaker | Televisiouns-Moderateuren | Schauspillerinnen | Gebuer 1965

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Deutsch
- English
- Nederlands
- Srpskohrvatski / Српскохрватски